Mathys Roets (Musiekskuur)
Die gewilde Suid-Afrikaanse sanger MATHYS ROETS, vier vanjaar sy 24ste jaar in die Suid-Afrikaanse vermaaklikheidsbedryf. Vier-en-twintig jaar gevul met persoonlike sowel as beroepshoogtepunte wat sy vertonings altyd gesog maak.
Mathys het veral bekendheid verwerf vir sy sielvolle vertolkings van die wêreld se mooiste ballades, veral musiek van Koos du Plessis, Leonard Cohen en Lucas Maree maar met sy reeks Masters of Song, het hy ook reg laat geskied aan die immergewilde klanke van Cat Stevens, Neil Diamond en Roger Whittaker.
Kom luister na sy passievolle vertolking van liedjies van o.a. Koos du Plesssis, Leonard Cohen, Lucas Maree, Piet van Wyk de Vries, ens., asook van sy nuutste treffers. Die vertoning is 'n nostalgiese terugblik op sy musiekloopbaan met musiek wat Mathys sy eie gemaak het soos net hy kan doen!